যুদ্ধ বিরতিতে রাজি, ইউক্রেনের সঙ্গে দীর্ঘ শান্তির পক্ষে সওয়াল রাশিয়ার

ওয়েব ডেস্ক: অবশেষে শান্তির পথে এক পা এগনো। যুদ্ধ বিরতিতে রাজি রাশিয়া ও ইউক্রেন। দীর্ঘ শান্তির (Peace) পক্ষে সওয়াল রাশিয়ার (Russia) প্রেসিডেন্ট ভ্লাদিমির পুতিনের (Vladimir Putin) আমেরিকার প্রস্তাবে আগেই সমর্থন জানায় ইউক্রেন (Ukraine)। এবার ইউক্রেনের সঙ্গে এক মাসের যুদ্ধ বিরতির চুক্তিতে রাজি রাশিয়া। বৃহস্পতিবার মস্কোতে পুতিন বলেছেন, আমরা এই প্রস্তাবকে সমর্থন করছি। আমাদের আমেরিকার সহকর্মীদের সঙ্গে এই বিষয়ে আলোচনা করা প্রয়োজন। এই নিয়ে আমেরিকার প্রেসিডেন্ট ডোনাল্ড ট্রাম্পের সঙ্গে আলোচনা করার ইঙ্গিতও উঠে এসেছে পুতিনের কথায়। তিনি আরও এক ধাপ এগিয়ে দীর্ঘ শান্তির পক্ষে সওয়াল করেছেন।

এই বিষয়ে আমেরিকার প্রেসিডেন্ট ডোনাল্ড ট্রাম্প বলেন, রাশিয়া থেকে ভালো সংকেত আসছে। তিনি পুতিনের সঙ্গে কথা বলতে প্রস্তুত। যুদ্ধ সমাপ্ত করার সময় এসেছে। ইতিমধ্যে ট্রাম্পের দূত স্টিভ উইটকফ রাশিয়ায় পৌঁছেছেন।

আরও পড়ুন: ফের ট্রাম্পের হুংকার! এবার টার্গেট গ্রিনল্যান্ড?